NYT ราคาหุ้น Laggard แถมปันผลสูงเฉลี่ยกว่า 4.6% แนะซื้อเป้า 6.95 บ.
NYT ราคาหุ้น Laggard แถมปันผลสูงเฉลี่ยกว่า 4.6% แนะซื้อเป้า 6.95 บ.
4 ม.ค. 2561

บล.เอเอสแอล ระบุในบทวิเคราะห์วันนี้(4 ม.ค.) ว่า บริษัท นามยง เทอร์มินัล จำกัด (มหาชน) หรือ NYT เป็นอีกหนึ่งหุ้นในไอเดียการลงทุนที่มองว่าจะได้รับประโยชน์จากเศรษฐกิจทั้งใน-ตปท.ที่ยังเติบโตขึ้นต่อเนื่อง ซึ่งส่งผลบวกโดยตรงต่อหุ้นกลุ่มท่าเรือขนาดเล็ก
โดยมอง NYT มี Catalyst จาก (1) ตัวเลขผลิตรถยนต์ที่ยังเร่งตัวขึ้น ยอดส่งออกรถยนต์ พ.ย. 60 เพิ่มขึ้น 21.0% เทียบช่วงเดียวกันของปีก่อนเป็นบวกต่อธุรกิจให้บริการท่าเทียบเรือเพื่อนำเข้า-ส่งออกรถยนต์ (2) บริษัทเป็นผู้นำและมีส่วนแบ่งตลาดเป็นเบอร์หนึ่งในประเทศ (3) มุมมองบวกต่อที่ดินในเขต EEC รับรู้รายได้ค่าเช่า และ (4) บริษัทยังได้ประเด็นบวกจากโครงการรัฐที่หนุนผลิตรถยนต์ Hybrid หนุนอุตสาหกรรมยานยนต์ต่อเนื่อง
ราคาหุ้นปัจจุบัน Laggard กลุ่มไม่ว่าจะเป็นธุรกิจที่ใกล้เคียงกันอย่าง WICE รวมไปถึง PORT ซึ่งปรับตัวขึ้นทำสถิติสูงสุดไปแล้ว ด้าน Valuation แนะนำ “ซื้อ” มูลค่าเหมาะสมเฉลี่ยที่ 6.95 บาท โดยเงินปันผลยังโดดเด่นเฉลี่ยกว่า 4.6% สูงกว่าค่าเฉลี่ยอุตสาหกรรมและตลาด